УзэрытхэкIыжрэ, пашэу диIа Стас, зеиншафэ къытеуащ адыгэ лъэпкъым
Псэужамэ, нобэ илъэс 70 ирикъунут лъэпкъым и блэкIам, и нобэм, и къэкIуэнум щIэгупсысу, адыгэм и сыт хуэдэ гукъеуэри езым и гуауэу зыхэзыщIэу псэуа адыгэлI гъуэзэджэ Дер Станислав Едыдж и къуэр. Газет напэкIуэцIкIэ къыпхуэгъэлъэгъуэнукъым а цIыху къызэрымыкIуэм, лъэпкъылI щыпкъэу зи гъащIэр езыхьэкIам дахагъэрэ IэфIыгъэу къыщIэнар, адыгэлIым хуэфащэ дуней тетыкIэу иIар. Мы тхыгъэхэр Дер Станислав (Стас) зэи цIыхугум зэримыхум и щыхьэт къудейщ.
